Vrimlekryss

Et vrimlekryss er en form for veikryss der all kjøretøytrafikk stanses slik at fotgjengere kan krysse i alle retninger, også diagonalt. Krysstypen ble først tatt i bruk i Canada og USA i 1940-årene. Slike kryss er senere etablert i andre land og byer, siden de anses å gi fotgjengere en større sikkerhet.

 Fordeler og ulemper 
Siden denne typen kryss stopper all kjøretøytrafikk har enkelte trafikkingeniører funnet denne løsningen ineffektiv og enkelte kryss er derfor gjort om igjen for å spare forsinkelser og kork. Andre mener det er galt å gi kjøretrafikken slike fordeler til fortrengsel for fotgjengerne.

Det er også påpekt at denne løsningen forutsetter at det er tilstrekkelig med fortausareal nær krysset til at det blir et større antall fotgjengere som kan nyttiggjøre seg fotgjengerperioden.  
I enkelte tilfeller mener en å påvise redusert sikkerhet for fotgjengere. Dette fordi vekslingen mellom biler og fotgjengere settes i lengre intervaller, noe som kan føre til at fotgjengere krysser på rødt.

 Norge 
I Norge finnes det også en type vrimlekryss. I disse kryssene er det ingen spesiell merking som viser at gående kan krysse utenom fotgjengerovergangene. Det er lysreguleringen som er satt opp slik at den har en egen vrimlefase, der kun fotgjengere har grønt lys.Trafikksignalanlegg side 13. Statens vegvesen I Trondheim finnes en rekke kryss med vrimlefase.

Referanser

Eksterne lenker
 Traﬁkksignalanlegg : Planlegging, drift og vedlikehold – Statens vegvesen. Se side 13 som omhandler vrimlefasen.

Kategori:Veikryss, rundkjøringer og trafikkmaskiner